armvectores/hy_wikipedia_2023 huggingface dataset:
Համիլթոն - Հայթս

Համիլթոն-Հայթս (անգլ.՝ Hamilton Heights, անգլ. թարգմանաբար՝ «Համիլթոնի բարձունքներ»), թաղամաս Նյու Յորքի Մանհաթան բորոյի հյուսիս-արևմուտքում ։
Համիլթոն-Հայթսը սահմանափակվում է 135-րդ և 155-րդ փողոցներով, արևելքում գտնվող Էդջքոմբ պողոտայով և արևմուտքում գտնվող Հուդզոն գետով։ Համիլթոն-Հայթսը հարավում սահմանակից է Մորնինգսայդ-Հայթս թաղամասին, հյուսիսում՝ Վաշինգտոն-Հայթսին։ Համիլթոն-Հայթսը գտնվում է Մանհեթենի 9-րդ Հանրային խորհրդի իրավասության ներքո։


== Պատմություն ==

Իր անունը թաղամասը ստացել է 1802 թվականին կառուցված շինության՝ Ալեքսանդր Համիլթոնի նստավայրի պատվին։ Համիլթոն-Հայթս բնակավայրի հիմնական մասը կառուցվել է էստակադայի երկաթուղու և մետրոպոլիտենի գծերի երկարացումից հետո՝ 19-րդ դարի վերջին և 20-րդ դարի սկզբին։ 1930-1940-ական թվականներին թաղամասը զգացել է սևամորթ բնակչության ներհոսք, ինչն իր գրավչության առումով բացասական ազդեցություն է ունեցել սպիտակ բնակչության վրա։ Այնուամենայնիվ, արդեն 1960-1970-ական թվականներին սևամորթ բնակչության շրջանում, որը բնակվում էր աղյուսե ժապավենաձև կառույցներում, ձևավորվեց միջին դաս։ 1980-ական թվականներին թաղամասում սկսել են զանգվածաբար բնակվել լատինամերիկացիները, որոնց հիմնական ներկայացուցիչները եղել են Դոմինիկյան Հանրապետությունից։ 2005 թվականից իրականացվող ջենտրիֆիկացիայի շնորհիվ թաղամասի սպիտակ բնակչությունը մի փոքր աճել է։


== Մշակութային հաստատություններ և տեսարժան վայրեր ==
Թաղամասում է գտնվում է Սիթի քոլեջը, Հարլեմյան պարային թատրոնը[en] և Հարլեմյան արվեստի դպրոցը[en]։ Համիլթոն-Հայթսում տեղակայված են բազմաթիվ զբոսայգիներ, որոնց թվում են Ռիվերսայդ-պարկի մաս կազմող Ռիվերսայդ-պարկ զբոսայգին և Երրորդության եկեղեցու գերեզմանոցը (անգլ.՝ Trinity Church Cemetery)։


== Բնակչությունը ==
Ըստ 2009 թվականի մարդահամարի տվյալների թաղամասի բնակչության թիվը կազմել է 36 733 բնակիչ։ Բնակչության միջին խտությունը կազմել է շուրջ 25 939 մարդ/կմ2, գերազանցելով Նյու Յորքի բնակչության միջին խտությունը ավելի քան 2,5 անգամ։ Ռասայական հարաբերակցությամբ մեծամասնությունը ներկայացված էր լատինո և աֆրոամերիկացիներով, մինչդեռ սպիտակամորթների և այլ ցեղերի ներկայացուցիչների մասնաբաժինը աննշան էր։ Տնային տնտեսության միջին եկամուտը գրեթե 2 անգամ ցածր էր քաղաքի միջին ցուցանիշից՝ $30 302 
։


== Հասարակական տրանսպորտ ==
Համիլթոն-Հայթսը սպասարկվում է 137th Street – City College և 145th Street Line IRT Broadway – Seventh Avenue Line և 145th Street և Նյու Յորքի Մետրոպոլիտենի 155th Street Line IND Concourse Line կայաններում։ 2012 թվականի սեպտեմբերի դրությամբ տարածքում գործում էին՝ M2, M3, M4, M5, M6, M10 M11, M19, M100 և M101 ավտոբուսային երթուղիները
։


== Ծանոթագրություններ ==


== Գրականություն ==
Kenneth T. Jackson, Lisa Keller, Nancy Flood The Encyclopedia of New York City / Lisa Keller. — 2. — Yale University Press, 2010. — 1584 с. — ISBN 0300182570
(7230) Լուտզ

(7230) Լուտզ (անգլ.՝ Lutz), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 12-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,37287 ա. մ., առավելագույնը մոտենում է 1,8031 ա. մ. հեռավորության վրա և հեռանում 2,9426 ա. մ.։ Արեգակի շուրջ մեկ ամբողջական պտույտ է կատարում 1335,09 երկրային օրվա ընթացքում, իր ուղեծրով շարժվելով միջինում 0,269645 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7230) Լուտզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մայսկոե (գյուղ, Ջանկոյի շրջան)

Անվան այլ կիրառումների համար տե՛ս՝ ՄայսկոեՄայսկոե (ուկրաիներեն՝ Майське, Ղրիմի թաթարերեն՝ Haklay), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Մայֆելդ, Խակլայ։
2001 թվականի տվյալներով Մայսկոե գյուղում բնակվում էր 2 264 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գվինեայի պատմություն

Գվինեայի ժամանակակից տարածքը միջին դարերում մասամբ մտել է Գանա և Մալի պետությունների կազմի մեջ։ XV դարի կեսերին առափնյա շրջաններում երևացին առաջին եվրոպացիները (պորտուգալացի ծովագնացներ), որոնք ընդհուպ մինչև XIX դարը այստեղ զբաղվում էիև ստրկավաճառությամբ։ XIX դարի երկրորդ կեսին եվրոպական վաճառականներին պաշտպանելու պատրվակով Ֆրանսիան Գվինեա ուղարկեց ռազմական արշավախմբեր։ XIX դարի վերջին քառորդում Մեծ Բրիտանիայի ու Գերմանիայի հետ գաղութային մրցակցությունը ավարտվեց Ֆրանսիայի հաղթանակով, Գվինեան․ դարձավ ֆրանսիական պրոտեկտորատ։ Մինչև 1895 թվականը Գվինեան եղել է ֆրանսիական Սենեգալի կազմում, ապա առանձնացվել իբրն ինքնուրույն գաղութ։ 1904—58 թվականներին Գվինեան դիտվում էր որպես Ֆրանսսիայի Արնմտյան Աֆրիկայի տարածք, որը կառավարում էր նահանգապետը։ Երկրորդ համաշխարհային պատերազմից հետո, գաղութային համակարգի քայքայմամբ, Գվիանեայում աշխուժացավ ազգային-ազատագրական շարժումը։ Զեւավորվեց բանվոր դասակարգը, երեւան եկավ տեղական բուրժուազիան, ազգային մտավորականությունը, ստեղծվեցին քաղաքական կուսակցություններ և արհմիություններ։ 2021 թվականի սեպտեմբերի 5 -ին տեղի ունեցավ պետական ​​հեղաշրջման փորձ Ալֆա Կոնդեի ռեժիմի դեմ։
Պաստերելոզ

Պաստերելոզ, արյունահոսային սեպտիցեմիա, մարդու և կենդանիների վարակիչ հիվանդություն։ Բնորոշվում է սեպտիցեմիայով և շնչառական ուղիների ու աղիքների լորձաթաղանթի բորբոքային պրոցեսներով, այտուցներով։ Հարուցիչը պաստերելաների խմբի աերոբ, ոչ սպորավոր ցուպիկներն են, որոնք տարածված են բնության մեջ և սապրոֆիտ վիճակում ապրում են նաև առողջ կենդանիների վերին շնչառական ուղիներում։ Վարակի հիմնական աղբյուրը հիվանդ և հիվանդությունից առողջացած կենդանիներն են։ Հիվանդության առաջացմանը նպաստում են կերակրման, խնամքի ու պահվածքի վատ պայմանները։ Վարակվում են սննդային, օդային ճանապարհներով և կենդանի փոխանցողների միջոցով։ Զգայունակ են հատկապես տավարը, մանր եղջերավոր կենդանիները, խոզերը, ճագարները և թռչունները։ Գաղտնի շրջանը տևում է 3-5 օր։ Հիվանդների մոտ նկատվում է ջերմության բարձրացում, թեթևություն, ախորժակի անկում, լուծ, պուլսի և շնչառության արագացում։ Դառների մոտ հիվանդությունն ընթանում է շնչառական ուղիների, ստամոքսաաղիքային համակարգի կատառային բորբոքումներով։ Ւտզերի մոտ արտահայտվում է կրծքային ձևի ծանր երևույթներով, նկատվում է արյունային լուծ, մաշկի տարբեր հատվածներում արյունազեղումներ։ Աղիքային ձևի ժամանակ նկատվում է զարգացող լուծ, թուլություն, տավարի և խոզերի մոտ հնարավոր է գլխի, պարանոցի, ենթակրծքի և այլ հատվածների այտուց (գերսուր ընթացքի դեպքում, առանց նկատելի նշանների, կենդանիները արագ սատկում են)։ Հավերի մոտ (հաճախ անվանում են խոլերա) ընթանում է մեծ մասամբ գերսուր և ենթասուր ձևերով։ Բնորոշ նշաններն են բարձր ջերմաստիճանը, հյուծվածությունը, լուծը և այլն։ Պաստերելոզի ախտորոշման ժամանակ հաշվի են առնվում կլինիկական նշանները, Էպիզոոտոլոգիական տվյալները և բակտերիալոգիական հետազոտության արդյունքները։ Բուժումը արդյունավետ են գերիմուն շիճուկի օգտագործումը, անտիբիոտիկները, սուլֆանիլամիդները և այլն։ Հիվանդ թռչունների բուժումը նպատակահարմար չէ։ Կանխարգելումը․ խնամքի և կերակրման պայմանների բարելավում, անասնաբուժասանիա արական կանոնների կիրառում, պայմանական առողջ կենդանիների իմունացում (օգտագործվում է վակցինա) և այլն։ Մարդու պաստերելոզ արտահայտվում է տեղային ախտահարումներով, աբսցեսներով (թարախակույտ) և ֆլեգմոնաներով։ Մի շարք դեպքերում զարգանում է օստեոմիելիտ և բրոնխոպնևմոնիա։ Կանխարգելումը․ կենդանիների և հիվանդ մարդկանց հետ շփվելիս՝ սանհիգիենայի կանոնների պահպանում։


== Ծանոթագրություններ ==
Մեդիսոն շրջան (Ինդիանա)

Անվան այլ կիրառումների համար տե՛ս՝ Մեդիսոն շրջան (այլ կիրառումներ)Մեդիսոն շրջան (անգլ.՝ Madison County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.171 կմ² է, բնակչությունը՝ 133.358 մարդ (2010 թ. տվյալներով)։ Շրջկենտրոնն է Անդերսոն բնակավայրը։ Կազմավորվել է 1823 թ.։
Իրական Վերմեեր (ֆիլմ)

Իրական Վերմեեր (հոլ.՝ Een echte Vermeer, անգլ.՝ A Real Vermeer), կենսագրական ֆիլմ, նկարահանվել է 2016 թվականին հոլանդացի ռեժիսոր Ռուդոլֆ վան դեն Բերգի կողմից։
Այն ընդգրկված է եղել 11 ֆիլմերի շարքում, որ կարող էին ներկայացնել Նիդերլանդները Օսկարի 89-րդ մրցանակաբաշխությանը` Լավագույն օտարալեզու ֆիլմ անվանակարգում, սակայն ի վերջո զիջել է ռեժիսոր Պաուլ վան դեր Ուստի «Տոնիո» ֆիլմին.


== Սյուժե ==
Հան վան Մեեգերենը հոլանդացի գեղանկարիչ է, 20-րդ դարի ամենահայտնի կեղծարարներից մեկը, ով հայտնի է դարձել 16-րդ դարի նկարիչներ Յան Վերմեերի և Պիտեր դե Հոոխի նկարները կեղծելու համար։ Ֆիլմում ներկայացվում է նաև նկարչի անձնական կյանքը, բարդ սիրային փոխհարաբերությունները, հարաբերություններն իր որդու հետ։


== Դերերում ==
Էրուն Շպիցենբերգեր- Հան վան Մեեգերեն
Լիզե Ֆերին-Յոլանկա Լակատոս
Ռյոլանդ Ֆերնհուտ-Թեո վան դեր Պաս
Պորգի Ֆրանսեն-Աբրահամ Բրեդիուս
Դևի Ռեյս-Աննա վան Մեեգերեն
Մինգուս Դագելետ-Ժակ վան Մեեգերեն
Ռայմոնդ Տիրի-դատախազ
Կլոդ Հումբերտ-Հերման Գյորինգ


== Ծանոթագրություններ ==


== Արտաքին հղումներ ==
A Real Vermeer(անգլ.) ֆիլմը Internet Movie Database կայքում
(6276) Կուրոհոն

(6276) Կուրոհոն (անգլ.՝ Kurohone), աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 1-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,876092 ա. մ., առավելագույնը մոտենում է 2,745 ա. մ. հեռավորության վրա և հեռանում 3,0072 ա. մ.։ Արեգակի շուրջ մեկ ամբողջական պտույտ է կատարում 1781,57 երկրային օրվա ընթացքում, իր ուղեծրով շարժվելով միջինում 0,202069 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6276) Կուրոհոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նվարդ Ալիխանյան

Նվարդ (Նինա) Միքայելի Ալիխանյան (սեպտեմբերի 8, 1896(1896-09-08), Տրապիզոն, Օսմանյան կայսրություն - մայիսի 3, 1977(1977-05-03), Երևան, Հայկական ԽՍՀ, ԽՍՀՄ), հայ դերասանուհի, երգչուհի։ ՀԽՍՀ վաստակավոր արտիստ (1956)։


== Կենսագրություն ==
Նվարդ Ալիխանյանը ծնվել է 1896 թվականին, Տրապիզոնում։ 1896 թվականին ընտանիքով տեղափոխվել են Բաթում։ Հետագայում ձայնը մշակել է Թիֆլիսում, երգել Կոմիտասի երգչախմբում, 1916 թվականին երաժշտական կոմեդիայի խմբում խաղացել մի շարք դերեր (Անուշ՝ «Անուշ», ըստ Թումանյանի), 1919-1920 թվականներին հանդես եկել Վահրամ Փափազյանի դրամատիկական, 1924-1927 թվականներին՝ Դոնի Ռոստովի հայկական և Ռուսաստանի երաժշտական խմբերում։ 1922 թվականին Երևանում հանդես է եկել Անուշի դերերգի կատարմամբ՝ Շարա Տալյանի (Սարո) հետ։ 1927 թվականից եղել է Թիֆլիսի հայկական թատրոնի, ապա՝ Երևանի երաժշտական կոմեդիայի թատրոնի դերասանուհի։


== Դերեր ==
Սիլվա՝ «Սիլվա»
Օդետա՝ «Բայադերա»
Ներա՝ «Հրո քրմուհի»
Շողիկ՝ «Ուշ լինի-նուշ լինի»
Մագդաղինե՝ Շիրվանզադեի «Մորգանի խնամին»
Մաթո՝ Գ. Սունդուկյանի «Բաղնիսի բոխչան»
Նազլու՝ «Կարինե»
Պայծառ՝ Նաիրի Զարյանի «Աղբյուրի մոտ»
Խաթուն՝ «Մեծ հարսանիք»
Չիպրա՝ «Գնչուների բարոն»
Պարասյա՝ «Տրեմբիտ»
Օլիվիա՝ «Տասնմեկ անհայտներ»
Թոփչիբաշես՝ «Կապկազ թամաշա»


== Ծանոթագրություններ ==
Լուսաբեր-Արև

«Լուսաբեր-Արև», ազգային և քաղաքական երկօրյա լրագիր։ Լույս է տեսել 1908-1913 թվականներին, Կահիրեում։ Խմբագիրներ՝ Վահան Քյուրքչյան, գործակցությամբ՝ Լևոն Մկրտչյանի, խմբագիր՝ Սուրեն Պարթևյան։ 1913 թվականի մարտին լույս է տեսել լրագրի վերջին համարը։ «Լուսաբերը» և «Արևը» բաժանվել են։ Առաջինը, «Հուսաբեր» վերանվանվելով, շարունակել է հրատարակվել, երկրորդը՝ ժամանակավորապես դադարել է։
Խրիսոպիա Դևետցի

Խրիսոպիա Դևետցի (հունարեն՝ Χρυσοπηγή Δεβετζή, հունվարի 2, 1976(1976-01-02), Ալեքսանդրուպոլիս, Արևելյան Մակեդոնիա և Թրակիա, Մակեդոնիայի և Թրակիայի ապակենտրոնացված վարչատարածք, Հունաստան), հույն թեթև ատլետ, որ հանդես է եկել եռացատկ ու հեռացատկ մարզաձևերում։ 2004 թվականի Օլիմպիական խաղերի արծաթե մեդալակիր և 2008 թվականի Օլիմպիական խաղերի բրոնզե մեդալակիր եռացատկում։


== Կարիերա ==
Մանկության տարիներին Խրիսոպիա Դևետցին տարված է եղել մարմնամարզությամբ, սակայն ավելի ուշ սկսել է զբաղվել թեթև ատլետիկայով։ 2002 թվականի Եվրոպայի առաջնությունում Խրիսոպիա Դևետցին զբաղեցրել է յոթերորդ տեղը, իսկ 2003 թվականի աշխարհի առաջնությունում՝ ութերորդ տեղը։
2004 թվականի թեթև ատլետիկայի ձմեռային առաջնությունում Խրիսոպիա Դևետցին, ցույց տալով 14,73 մետր արդյունք, արժանացել է բրոնզե մեդալի՝ զիջելով Ռուսաստանի ներկայացուցիչ Տատյանա Լեբեդևային ու Սուդանը ներկայացնող Յամիլե Ալդամային։
2004 թվականին Աթենքում անցկացվելիք Օլիմպիական խաղերի եռացատկի որակավորման փուլում Խրիսոպիա Դևետցին ցատկել է 15,32 մետր՝ սահմանելով Հունաստանի ռեկորդ․ դա չորրորդ արդյունքն է եռացատկի պատմության մեջ։ Եզրափակչում նա ցատկել է 15,25 մետր և զբաղեցրել երկրորդ տեղը և արժանացել արծաթե մեդալի՝ հետ մնալով միայն Կամերունը ներկայացնող Ֆրանսուազա Մբանգո Էտոնին (15,30 մ)։
2005 թվականի աշխարհի առաջնության ժամանակ Խրիսոպիա Դևետցին զբաղեցրել է հինգերորդ տեղը՝ ցատկելով 14,64 մետր։ 2006 թվականի Եվրոպայի առաջնությունում Խրիսոպիա Դևետցին ցատկել է 15,05 մետր և արժանացել արծաթե մեդալի․ առաջին տեղը զբաղեցրել է Տատյանա Լեբեդևան, ով վերջին փորձի ժամանակ ցույց է տվել ավելի բարձր արդյունք։ 2007 թվականին Օսակայում անցկացված թեթև ատլետիկայի աշխարհի առաջնությունում Խրիսոպիա Դևետցին ցատկել է 15,04 մետր և վաստակել բրոնզե մեդալ։
2008 թվականին Պեկինում անցկացված Օլիմպիական խաղերի ժամանակ Խրիսոպիա Դևետցին կրկին արժանացել է բրոնզե մեդալի՝ ցատկելով 15,23 մետր։ Այս անգամ նա զիջել է Ֆրանսուազա Մբանգո Էտոնին (15,39 մ) ու Տատյանա Լեբեդևային (15,32 մ)։ Այդ խաղերից հետո նա ավարտել է իր մարզական կարիերան։


== Ծանոթագրություններ ==


== Արտաքին հղումներ ==
Խրիսոպիա Դևետցիի էջը IAAF կայքում (անգլ.)
Խրիսոպիա Դևետցի Archived 2011-08-08 at the Wayback Machine. - օլիմպիական վիճակագրությունը Sports-Reference.com կայքում (անգլ.)
One Sweet Day

«One Sweet Day», ամերիկացի երգչուհի Մրայա Քերիի և Boyz II Men քառյակի երգը։ Երգի հեղինակներն են եղել  երգչուհին, Walter Afanasieff-ը և Boyz II Men — Wanya Morris խմբի անդամները, Shawn Stockman-ը, Nathan Morris-ը և Michael McCary-ը, պրոդյուսերները՝ Մրայան և Walter Afanasieff-ը։ Երգը թողարկվել է որպես «Daydream» ալբոմի երկրորդ սինգլ 1995 թվականին։
Սինգլը զբաղեցրել է ԱՄՆ Billboard Hot 100 հիթ-շքերթի առաջին հորիզոնականը (16 շաբաթ) և հանդիսանում է ամերիկյան խոշորագույն հիթը Մերայի Քերիի և Boyz II Men խմբի կարիերայում։
Երգն զբաղեցրել է Billboard ամսագրի «100 լավագույն երգեր Billboard Hot 100 հիթ-շքերթի 50-ամյա պատմության մեջ» ցանկի 29-րդ հորիզոնականում։ «One Sweet Day»-ը ԱՄՆ-ում 1995 թվականի բեսթսելեր երրորդ սինգլն է՝ ավելի քան 1 300 000 երգերի վաճառքով։


== Երգացանկ ==


== Հիթ-շքերթներ ==


== Հավաստագրեր ==


== Ծանոթագրություններ ==
Մայքլ Գոֆ

Մայքլ Գոֆ կամ Գաֆ (անգլ.՝ Michael Gough, [ɡɔːf], նոյեմբերի 23, 1916(1916-11-23), KL, Մալայզիա - մարտի 17, 2011(2011-03-17)[…], Լոնդոն, Մեծ Լոնդոն), բրիտանացի դերասան։


== Կենսագրություն ==
Կինոյում դեբյուտը եղել է 1948 թվականին։ Նկարահանվել է հիմնականում բրիտանական հեռուստաֆիլմերում։ Խաղացել է ավելի քան 150 դեր հեռուստատեսությամբ և կինոնկարներում։ 
Լայն հանրությանն առավել հայտնի է Բեթմենի մասին «Բեթմեն», «Բեթմենը վերադառնում է», «Հավերժ Բեթմենը» և «Բեթմեն և Ռոբին» չորս ֆիլմերում ծառայապետ Ալֆրեդի իր դերակատարմամաբ։
Նկարահանվել է երկար ժամանակ ցուցադրվող բրիտանական «Դոկտոր Ով» գիտաֆանտաստիկ սերիալում, իսկ ամենանշանակալիցը «Երկնային տիկնիկագործ» դրվագների շարքում չարագործի դերն է։ «Անսահմանության կամարը» ցիկլում նա խաղում էր Խեդինի խորհրդականի դերը։ Երեք անգամ ամուսնացած է եղել, այդ թվում՝ Աննեկե Ուիլսի հետ, ով այս սերիալում խաղում էր բժշկի օգնական Փոլլիին։ 
«Համմեր» ստուդիայի սարսափ ֆիլմերում խաղացած դերերը, որոնցում Գոֆը հաճախ էր նկարահանվում վաթսունական թվականներին՝ «Դրակուլա» (1958 թվական) ,«Օպերայի ուրվականը» (1962 թվական), «Սև թանգարանի սարսափները» (1960 թվական), նրան դարձնում է սարսափ ժանրի երկրպագուների շրջանում կուռք։ Ամերիկյան ռեժիսոր Թիմ Բարթոնի «Նիրհած հովիտը», «Հարսնացուի դիակը» ֆիլմերում Գոֆի հետագա դերերը շատերը համարում են նրա կարիերայի այդ շրջանի յուրօրինակ կրկնությունը։
Ռուսաստանի հետ Մայքլ Գոֆին կապում են մի քանի դերեր։ Նա խաղացել է ռուս գրականության ստեղծագործությունների էկրանացումներում՝ հոր դերը Վլադիմիր Նաբոկովի համանուն վեպի հիման վրա նկարահանված «Մաշենկա» ֆիլմում, Ֆիրսին՝ Անտոն Պավլովիչ Չեխովի «Բալենու այգի» պիեսի հիման վրա նկարահանված ֆիլմում և Նիկոլային՝ Լև Տոլստոյի «Աննա Կարենինա» վեպի հիման վրա նկարահանված ֆիլմում, ինչպես նաև հենց Լև Նիկոլաևիչին «Երտասարդ Ինդիանա Ջոնսի ժամանակագրությունը․ Ճանապարհորդություն հոր հետ» հեռուստաֆիլմում։


== Ֆիլմագրություն ==


== Ծանոթագրություններ ==


== Արտաքին հղումներ ==
Майкл Гоф (անգլ.) Internet Movie Database կայքում(անգլ.)
Փրերն ու ցողունը

«Փրերն ու ցողունը», նկարված մուլտիպլիկացիոն ֆիլմ, որն ստեղծվել է 1974 թվականին ռեժիսոր Լեոնիդ Նոսիրևի կողմից ռուսական ժողովրդական հեքիաթի հիման վրա։


== Սյուժե ==
Մուլտֆիլմը պատմում է աշխատասեր մարդու և անբան արջի մասին։
Մարդը գնում է պարտեզ, որ շաղգամ ցանի և հանդիպում է անբան արջին ու խնդրում նրա օգնությունը։ Շաղգամը ցանելով՝ նա նստում է շաղգամը հսկելու՝ կտցահարող թռչուններին հալածելով հողի գնդերով։ Երբ գալիս է աշունը, արջը հավաքում է շաղգամի ցողունը՝ իր համար չթողնելով բերքից ոչինչ, սակայն ցողունը համտեսելուց հետո թքում է։
Հաջորդ տարի մարդը աշորա է ցանում և հնձում այն։ Արջն արդեն որոշում է իրեն վերցնել փրերը և մարդու համար թողել ցողունը։ Երբ մարդը գնում է, արջը համտեսում է փրերը, բայց դրանք նրան դուր չեն գալիս։ Իսկ մարդը խմոր է անում, աշորայի բլիթներ թխում, ուտում և կվաս խմում։


== Ստեղծողներ ==
Մուլֆտիլմի հեղինակները ներկայացված են ըստ մուլտֆիլմի ենթագրերի։


== Տեսաթողարկում ==
Մուլտֆիլմը հրատարակվել է DVD-ով՝ մուլտֆիլմների «Միխայիլ Պոտապիչ» («Սոյուզմուլտֆիլմ») հավաքածուի մեջ՝:


== Ծանոթագրություններ ==


== Արտաքին հղումներ ==
«Вершки и корешки» «Հայրենական կինոյի հանրագիտարան» կայքում
Պրոկոլսկայա (գետ)

Պրոկոլսկայա (ռուս.՝ Прокольская), գետ Ռուսաստանում, հոսում է Կարելական ինքնավար հանրապետությունում։ Թափվում է Պոնոզերո։ Գետի երկարությունը 32 կմ է, ավազանի տարածքը 152 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սեգեժա գետի ակունքն է մինչև Սեգոզերսկի հիդրոհանգույց, այդ թվում Սեգ լիճ, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բադիա դել Վալյես

Բադիա դել Վալյես (կատ.՝ Badia del Vallès, բասկ.՝ Badia del Valles), մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը մտնում է Վալես Օկսիդենտալ շրջանի կազմի մեջ։ Տարածքը կազմում է 0,69կմ2։ Բնակչությունը 13703 մարդ (2010 թվականի տվյալներով)։ Գտնվում է պրովինցիայի վարչական կենտրոնից 15 կմ հեռավորության վրա։


== Արտաքին հղումներ ==
պաշտոնական կայք
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Vilaweb Badia del Vallès Archived 2007-11-28 at the Wayback Machine.
Հրթիռային վառելիք

Հրթիռային վառելիք, հրթիռային շարելի համար էներգիայի աղբյուր հանդիսացող նյութ կամ նյութերի համախումբ։ Հրթիռային վառելիքը պետք է բավարարի հետևյալ հիմնական պահանջները, ունենա բարձր տեսակարար իմպուլս, մեծ խտություն, շահագործման պայմաններում բաղադրիչների պահանջվող ագրեգատային վիճակ, լինի անվտանգ, ոչ թունավոր, կոնստրուկցիոն նյութերի հետ համատեղևի, ունենա հումքային ռեսուրսներ և այլն։ Հայտնի են քիմիական և ոչ քիմիական հրթիռային վառելիք։ Քիմիական վառելիքի դեպքում հրթիռային վառելիքի աշխատանքի համար անհրաժեշտ էներգիան անջատվում է քիմիական ռեակցիաների հետևանքով, ընդսմին առաջացող գազանման արգասիքները ծառայում են որպես աշխատանքային մարմին։ Ոչ քիմիական վառելիքի դեպքում ներմիջուկային փոխակերպումների էներգիան կամ էլեկտրական էներգիան (օրինակ, միջուկային կամ էլեկտրական հրթիռային վառելիքում) փոխանցվում է հատուկ նյութին, որը լոկ աշխատանքային մարմին է կամ վերջինիս աղբյուրը։ Գոյություն ունեցող հրթիռային վառելիքների մեծ մասն աշխատում է քիմիական հրթիռային վառելիքով։ Հիմնական էներգիական բնութագիրը (տեսակարար իմպուլսը) որոշվում է օքսիդացման, քայքայման կամ վերախմբավորման ռեակցիաների ժամանակ անջատված ջերմությամբ (հրթիռային վառելիքի ջերմարարություն) և ռեակցիայի արգասիքների քիմիական բաղադրությամբ։ Ըստ առանձին պահվող բաղադրիչների թվի տարբերում են միակ երկրների եռաձև բազմաբաղադրիչ քիմիական հրթիռային վառելիք, ըստ բաղադրիչների ագրեգատային վիճակի՝ հեղուկ, պինդ, հիբրիդային, պսևդոհեղուկային (կեղծ հեղուկային) և դոնդողանման հրթիռային վառելիք։ Ագրեգատային վիճակով են որոշվում հրթիռային վառելիքի կառուցվածքը, բնութագրերը և նպատակահարմար կիրառման ոլորտը։ Առավել տարածված են հեղուկ և պինդ hրթիռային վառելիք։ Հեղուկ հրթիռային վառելիքի բոլոր բաղադրիչները շահագործման պայմաններում գտնվում են հրթիռի բաքերում և առանձին-առանձին մատուցվում հրթիռային վառելիքի այրման խուցը (տես նաև Գազագեներատոր)։ Առավել տարածված է երկբաղադրիչ հեղուկային հրթիռային վառելիք, որը բաղկացած է օքսիդիչից և վառելանյութից (օրինակ հեղուկ ջրածին, կերոսին)։ Հրթիռային վառելիքի բնութագրերը լավացնելու համար այդպիսի հրթիռային վառելիքին կարելի է ավելացնել զանազան հավելանյութեր (օրինակ, մետաղներ)։ Հեղուկ վիճակում հպվելիս քիմիական ռեակցիայի մեջ մտնող և խառնուրդի բռնկում առաջացնող օքսիդիչը և վառելանյութը կազմում են ինքնաբռնկվող վառելիք։ Այդպիսի վառելիքի կիրառումը պարզեցնում է հրթիռային վառելիքի կառուցվածքը։ Պինդ հրթիռային վառելիքը իրենից ներկայացնում է բաղադրիչների համասեռ խառնուրդ կամ միաձույլ անհամասեռ կառուցվածք (այսպես կոչված խառնուրդային վառելիք)։ Պինդ հրթիռային վառելիքի կազմի մեջ հիմնականում մտնում են նիտրոցելյուլոզի հիմքով վառոդները (վառելանյութ) և ամոնիումի պերքլորատը (օքսիդիչ)։ Ըստ տեսակարար իմպուլսի պինդ հրթիռային վառելիքը զիջում է հեղուկ հրթիռային վառելիք։ Հիբրիդային հրթիռային վառելիքում բաղադրիչները գտնվում են տարբեր ագրեգատային վիճակներում։ Հեղուկ և պինդ հրթիռային վառելիքի բոլոր բաղադրիչները կարելի է օգտագործել որպես հիբրիդային հրթիռային վառելիքի բաղադրիչներ։ Ըստ տեսակարար իմպուլսի այս տիպի վառելիքը միջանկյալ տեղ է գրավում հեղուկ և պինդ հրթիռային վառելիք միջև։
Հանրապետության դարպասապահը

«Հանրապետության դարպասապահը» (ռուս.՝ «Вратарь республики»), Լև Կասիլի վեպը, Խորհրդային Միության գեղարվեստական գրականության առաջին նմուշներից մեկը սպորտային թեմատիկայով։ Գրվել է 1937 թվականին և հրատարակվել ԽՍՀՄ-ում (առաջին անգամ տպագրվել է «Красная новь» ամսագրում, լույս է տեսել նաև դպրոցականներիհամար նախատեսված «Пионерская правда» հավելվածում 1937-1939 թվականներին), ինչպես նաև այլ երկրներում։ Երկրորդ հրատարակությունը լույս է տեսել միայն 1959 թվականին՝ քսան տար անց։ Վեպը հրատարակվել է «Դարպասապահը» (1936) ֆիլմի հաջողությունից հետո և գրվել է նրա սցենարի հիման վրա, որի հեղինակը նույնպես Կասիլն է։


== Սյուժե ==
Վեպը պատմում է Հոկտեմբերյան հեղափոխությունից առաջ, դրա ընթացքում դրան հաջորդած առաջին երկու տասնամյակների ընթացքում երկու երիտասարդների կյանքի մասին։
Նրանցից մեկը Անտոն Կանդիդովն է, որը ծնունդով բանվորական ընտանիքից է։ Հեղափոխությունից հետո աշխատում  է որպես բեռնակիրների արտելի բրիգադիր հայրենի քաղաքում։ Гидраэр մոսկովյան գործարանի բանվորների հետ հանդիպումից հետո (որոնք միևնույն ժամանակ ֆուտբոլիստ-մարզիկներ են) տեղափոխվում է Մոսկվա և դառնում հայտնի դարպասապահ։
Երկրորդը Եվգենի Կարասիկն է, որը ծնունդով բժշկի մտավորական ընտանիքից է։ Հեղափոխությունից հետո նա դառնում է հայտնի լրագրող։
Սպորտը վեպում ներկայացվում է խորհրդային տեսանկյունից՝ «ո՛չ» պրոֆեսիոնալ սպորտին, բոլոր մարզիկները պետք է ինչ-որ տեղ աշխատեն։ Նույն մտքերը Լև Կասիլն արտահայտել է նաև «Սպիտակ թագուհու քայլը» (ռուս.՝ «Ход белой королевы») վեպում։


=== Գլխավոր հերոսի նախատիպ ===
1958 թվականին Լև Կասիլն Անատոլի Ակիմովին նվիրած օրինակի հեղինակային մակագրության մեջ գրել է, որ նա է վեպի գլխավոր հերոսի՝ Անտոն Կանդիդովի նախատիպը։ Սակայն «Դարպասապահը» ֆիլմի սցենարը գրելու ժամանակ (1935 թվական) Ակիմովը դեռ հայտնի լրագրող չի եղել, ինչը կասկածի տակ է դնում այդ փաստը։


== Ծանոթագրություններ ==


== Արտաքին հղումներ ==
Ранний Кассиль: Творчество писателя 1920—1930-х годов(չաշխատող հղում) // Сайт проекта sgu.ru
Ասիա (հռոմեական պրովինցիա)

Հռոմեական Ասիա (հուն․՝ Ασία, լատ.՝ Asia), Փոքր Ասիայում գտնվող հռոմեական պրովինցիա, որը ձևավորվել է մ․թ․ա․ 133 թվականին՝ կայսր Ատտալոս III Փիլոմետոր Էվերգետոսի կողմից Պերգամոնի թագավորության անեքսիայից հետո։ Մ․թ․ա․ 1-ին դարից մինչև 1-ին դարն ընկած ժամանակահատվածում Հռոմեական Ասիայի տարածքն ընդլայնվում է։ Պրովինցիայի կարգավիճակը պահպանել է մինչև մ․թ․ա 297 թվականը, որից հետո Դիոկղետիանոս կայսեր բարեփոխումների արդյունքում բաժանվել է 7 առանձին վարչատարածքային միավորների։
Մ․թ․ա․ 190 թվականին Սելևկյանների տերության թագավոր Անտիոքոս III Մեծն արշավում է Փոքր Ասիա, սակայն նույն տարում տեղի ունեցած Մագնեսիայի ճակատամարտում պարտություն է կրում հռոմեական լեգեոններից։ Մ․թ․ա․ 188 թվականին կողմերի միջև կնքվում է Ապամեայի հաշտության պայմանագիրը, որով վիճելի տարածքներում ձևավորվում էր Պերգամոնի թագավորությունը, որը գործնականում հանդիսանում էր Հռոմի կամակատարը։ Մ․թ․ա․ 133 թվականին մահանում է Պերգամոնի վերջին թագավորը՝ մահից առաջ իր թագավորությունը կտակելով Հռոմեական հանրապետությանը։ Արդյունքում՝ ձևավորվում է Պրոկոնսուլյան Ասիա պրովինցիան՝ միավորելով Միսիյայի, Լիդիայի, Կարիայի և Փռյուգիայի տարածքները։ Պրովինցիայի կազմում էր գտնվում Փոքր Ասիայի խոշորագույն քաղաքը՝ Եփեսոսը, որն էլ սենատի որոշմամբ դառնում է վարչական կենտրոն։
326 թվականին Կոնստանդիանոս I կայսեր կողմից քագավորական ոստանի Կոստանդնուպոլիս տեղափոխությունից հետո, Հռոմեական Ասիան ծայրամասային պրովինցիայից վերածվում է միջանկյալ միավորի։ Դիոկղետիանոսի բաժանումից հետո Փոքր Ասիայի տարածքն անցնում է Բյուզանդական կայսրությանը՝ հետագայում դառնալով Արևելքի հելլենիստական կենտրոնը։


== Տես նաև ==
Մագնեսիայի ճակատամարտ
Փոքր Ասիա


== Ծանոթագրություններ ==
(2195) Տենգստրոմ

(2195) Տենգստրոմ (անգլ.՝ Tengstrom), աստերոիդ աստերոիդների հիմնական գոտում։ Հայտնաբերվել է 1941 թվականի սեպտեմբերի 27-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,221631 ա. մ., առավելագույնը մոտենում է 1,9872 ա. մ. հեռավորության վրա և հեռանում 2,4561 ա. մ.։ Արեգակի շուրջ մեկ ամբողջական պտույտ է կատարում 1209,5 երկրային օրվա ընթացքում, իր ուղեծրով շարժվելով միջինում 0,297643 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2195) Տենգստրոմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իններորդ ալիք (կղզի)

Իններորդ ալիք (կղզի), կղզի Խաղաղ օվկիանոսում, որը մտնում է Կուրիլյան կղզիների Փոքր շղթայի կազմի մեջ։ Ռուսաստանի ֆեդերատիվ կարգի համաձայն` մտնում է Սախալինի մարզի Հարավկուրիլյան շրջանի կազմի մեջ` մարզի վարչատարածքային կառուցվածքի շրջանակներում և Հարավկուրիլյան քաղաքային շրջանի կազմի մեջ` մարզի քաղաքային կառուցվածքի շրջանակներում։
Անվանվել է ռուս-հայ նկարիչ Հովհաննես Այվազովսկու Իններորդ ալիք նկարի պատվին։


== Աշխարհագրություն ==
Իններորդ ալիք կղզին տեղակայված է Եկեղեցական ծովախորշում մի այլ կղզու` Շիկոտանի հարավում։ Նրանց բաժանում է նեղ նեղուց` մոտ 100 մետր լայնությամբ։ Այս նույն ծովախորշում` դեպի հարավ-արևելք, տեղակայված է Այվազովսկու կղզին։


== Ծանոթագրություններ ==
Օզան Տուֆան

Օզան Տուֆան (թուրքերեն՝ Ozan Tufan, մարտի 23, 1995(1995-03-23), Orhaneli, Բուրսայի մարզ, Թուրքիա), թուրք ֆուտբոլիստ, Թուրքիայի հավաքականի և «Ֆեներբահչեյի» կիսապաշտպան։ Մասնակցել է Եվրո 2016-ին։


== Ակումբային կարիերա ==

Տուֆանը «Բուրսասպորի» սան է։ 2012 թվականի մայիսի 9-ին «Գենչլերբիրլիգի» դեմ խաղում Օզանը նորամուտը նշեց Թուրքիայի սուպերլիգայում։ 2014 թվականի դեկտեմբերի 7-ին «Կասիմպաշի» դեմ խաղում «Բուրսասպորի» կազմում իր առաջին գոլը խփեց։
2015 թվականի ամռանը Տուֆանը տեղափոխվեց «Ֆեներբահչե»։ Օգոստոսի 23-ին «Ռիզասպորի» դեմ խաղում նոր ակումբի կազմում նորամուտը նշեց։


== Միջազագային կարիերա ==
2013 թվականին Թուրքիայի երիտասարդական հավաքականի կազմում Տուֆանը մասնակցեց երիտասարդների Եվրոպայի առաջնությանը, որը կայանում էր Լիտվայում։ Առաջնությունում նա խաղաց Սերբիայի, Ֆրանսիայի և Հունաստանի հավաքականի դեմ։
2014 թվականի մայիսի 25-ին Իռլանդիայի հավաքականի դեմ ընկերական խաղում Տուֆանը նորամուտը նշեց Թուրքիայի հավաքականում։ Սեպտեմբերի 3-ին Դանիայի հավաքականի դեմ խաղում Օզանը իր առաջին գոլը խփեց ազգային հավաքականի կազմում։
2016 թվականի ամռանը Տուֆանը մասնակցեց Եվրո 2016-ին, որը տեղի ունեցավ Ֆրանսիայում։ Առաջնությունում նա խաղաց Խորվաթիայի, Իսպանիայի և Չեխիայի հավաքականների դեմ։ Չեխերի դեմ խաղում Օզանը գոլ խփեց։


=== Գոլերը Թուրքիայի հավաքականի Կազմում ===


== Ծանոթագրություններ ==


== Արտաքին հղումներ ==
Ozan Tufan at TFF.org
Ozan Tufan at worldfootball.net
Ցուցանիշները soccerbase.com կայքում (անգլ.)
Միսակ Պետրոսյան

Միսակ Ալեքսանդրի Պետրոսյան (1891, Ադրբեջանի ԽՍՀ Իսմայիլիի շրջան - 1946, Երևան)։ ՍՄԿԿ անդամ 1919 թվականից։
Ավարտել է Բաքվի պոլիտեխնիկական ինստիտուտը (1929)։ Որպես տեխնիկ աշխատել է Բաքվի նավթահանքերում և Ալեքսանդրապոլի երկաթուղային հանգույցում։ Ագիտացիոն-պրոպագանդիստական աշխատանք է տարել բանվորների շրջանում։ Հայաստանում խորհրդային կարգեր հաստատվելուց հետո վարել է մի շարք պատասխանատու պաշտոններ։ Եղել է Երևանի մեխանիկական գործարանի տնօրեն (1930-1932), Հայարդ նախագծի կառավարիչ (1932-1937)։ 1937 թվականից եղել է Երևանի պոլիտեխնիկական ինստիտուտի տնօրենը։
Ավետիք Արասխանյան

Ավետիք Մկրտումի Արասխանյան (փետրվարի 13, 1857(1857-02-13), Ներքին Ագուլիս, Օրդուբադի գավառ, Երևանի նահանգ, Կովկասի փոխարքայություն, Ռուսական կայսրություն - դեկտեմբերի 3, 1912(1912-12-03), Ախալքալաք, Թիֆլիսի նահանգ, Ռուսական կայսրություն), հայ տնտեսագետ, հրապարակախոս։ Տնտեսագիտության դոկտոր (1882)։


== Կենսագրություն ==
Ավետիք Արասխանյանը ծնվել է 1857 թվականին Ագուլիս գյուղում։ Նախնական կրթությունը ստացել է տեղի դպրոցներում, սկզբում Սուրբ Շմավոն եկեղեցու քահանա Տեր-Սիմոնի մոտ, ապա՝ Հայրապետ Քալանթարյանի, վանքի և 1867 թվականին հիմնված ծխական դպրոցներում։ 1876 թվականին ավարտել է Թիֆլիսի ռեալական ուսումնարանը։ Ապրելով դպրոցի հայոց լեզվի ուսուցիչ, «Մշակի» աշխատակից Ստեփան Պալասանյանի մոտ՝ կապվում է թերթին, ծանոթանում Արծրունու հետ, մասնակցում խմբագրական ժողովներին, որոնցից մեկի ժամանակ ծանոթանում է Րաֆֆու հետ։ 1876 թվականին մեկնում է արտասահման, երեք կիսամյակ սովորում Լայպցիգի համալսարանում, ապա մեկնում Փարիզ, այնուհետև՝ Գերմանիա, սովորում Ստրասբուրգի համալսարանում, ուսանում քաղաքատնտեսություն, վիճակագրություն, սոցիալական ուսմունքներ, պետական և գերմանական իրավունքներ։ 1882 թվականին ավարտում է համալսարանը՝ ստանալով տնտեսագիտության դոկտորի գիտական աստիճան։ Պրոֆեսոր Շմոլլերն առաջարկում է համատեղ աշխատել, սակայն Արասխանյանը վերադառնում է Թիֆլիս։
1889-1900 թվականներին եղել է «Մուրճ» ամսագրի հիմնադիր-խմբագիր, 1909-1911 թվականներին դասավանդել է Էջմիածնի Գևորգյան ճեմարանում, եղել է նաև Ախալքալաքի ծխական դպրոցի տեսուչ։


== Երկեր ==
Ազգաբնակութիւնը եւ ազգաբնակչական շարժումները, Թիֆլիս, 1883 թ.:
Արեւելեան ազգերի հին պատմութիւնը, Թիֆլիս, 1891 թ.:
Հայ-վրացական յարաբերութիւնների մասին անցեալում, Թիֆլիս, 1898 թ.:


== Գրականություն ==
Ավետիք Արասխանյան (Կյանքը և գրական-հրապարակախոսական գործունեությունը)։ Անանյան, Գառնիկ Գուրգենի, Կիրակոսյան, Վլադիմիր Աղասու, Երևան։ Հայաստան, 1987։
Ավետիք Արասխանյան։ (Տնտեսագիտական հայացքների վերլուծություն) / Ռ. Ն. Սարինյան, Մասն. խմբ.՝ Ս. Շ. Զուրաբյան, Երևան։ Հայաստան, 1980։


== Ծանոթագրություններ ==
Լևչենկի (գյուղ, Զենկովի շրջան)

Անվան այլ կիրառումների համար տե՛ս՝ ԼևչենկիԼևչենկի (ուկրաիներեն՝ Левченки), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Լևչենկի գյուղում բնակվում էր 178 մարդ։ Բնակավայրը զբաղեցնում է 1025 կմ² տարածք։ Բնակչության խտությունը կազմում էր 173,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գլինյանի

Գլինյանի (ուկրաիներեն՝ Глиняни), քաղաք Ուկրաինայի Լվովի մարզի Զոլոչևի շրջանում, շրջանային նշանակության քաղաք։
Չճշտված տվյալներով Գլինյանի քաղաքում բնակվում էր 3 372 մարդ։ Բնակավայրը զբաղեցնում է 5,45 կմ² տարածք։ Բնակչության խտությունը կազմում էր 619 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վիլետ սյուր Օբ

Վիլետ սյուր Օբ (ֆր.՝ Villette-sur-Aube), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 261 մարդ, բնակչության խտությունը` 16.76 մարդ/կմ²։ Բնակավայրը զբաղեցնում է 15.57 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ արևելք, Շալոն ան Շամպայն քաղաքից` 55 կմ հարավ, Տրուա քաղաքից` 27 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 143 աշխատունակ (15-64 տարեկան)  բնակիչ, որոնցից ակտիվ էին 115-ը, իսկ ոչ ակտիվները` 28։ Ակտիվության ցուցանիշը կազմում է 80,4 %։ 115 աշխատունակ մարդկանցից աշխատել է 109 անձ (62 տղամարդ և 47 կին)։ Գործազուրկ են եղել 6 անձ (1 տղամարդ և 5 կին)։ 28 անաշխատունակներից 5-ը եղել են աշակերտներ կամ ուսանողներ, 14-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թամիլերեն Վիքիպեդիա

Թամիլերեն Վիքիպեդիա (թամ.՝ தமிழ் விக்கிப்பீடியா), Վիքիպեդիա բազմալեզու և ազատ հանրագիտարանի Թամիլերեն տարբերակն է։


== Վիճակագրություն ==
Այսօր՝ 7 Ապրիլի 2023 թվականին Վիքիպեդիայի Թամիլերեն բաժինը ունի 153 415 հոդված։ Գրանցված են 217 434 մասնակից, նրանցից 327 կատարել են գոնե մեկ խմբագրում անցած 30 օրվա ընթացքում, իսկ 29 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 3 680 112-ը։


== Արտաքին հղումներ ==
Թամիլերեն Վիքիպեդիա
ﺍ (ալիֆ)

Ալիֆ (արաբ․՝ ﺍ‎‎ — ալիֆ), արաբական այբուբենի 1-ին տառը։ Հայերենում համապատասխանում է «Ա» տառին։


== ﺍ տառի միացումը ==


== Տես նաև ==
Արաբերեն
Արաբերենի այբուբեն
1516

1516 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1516 թվականն է, 
XVI դարի 16-րդ տարին։


== Դեպքեր ==


=== Օսմանյան կայսրություն ===
Հուլիս՝ Սելիմ I սուլթանը գրավում է Սիրիան և Պաղեստինը և պատերազմ է հայտարարում մամլուքներին։


=== Եվրոպա ===
Ապրիլի 23՝ Բավարիայի Վիլհելմ IV թագավորը ստորագրում է «Գարեջրի մաքրության հրամանագիրը»։
Թոմաս Մորը հրատարակում է իր «Ութովպիա» աշխատությունը։
Ֆրանսուա I թագավորը հրավիրում է Լեոնարդո դա Վինչիին որպես իր պալատական նկարիչ։


== Ծնունդներ ==


== Մահեր ==
Հունվարի 23՝ Ֆերդինանդ II Արագոնացի թագավոր (ծն. 1452)
Օգոստոս՝ Հիերոնիմոս Բոսխ, հոլանդացի նկարիչ (ծն. 1450)


== Դեմքեր ==
Վիճկացռուկ

Վիճկացռուկ, գյուղ Արևմտյան Հայաստանում, Վանի վիլայեթի Արծկեի գավառակում։ Գտնվում է Արծկե քաղաքից 30-32 կմ արևելք, Վանա լճի հյուսիսային ափին, թերակղզու վրա։


== Բնակչություն ==
1850-ական թվականներին ուներ 87, 1896֊ին՝ 161 (21 տուն), իսկ XX դարի վերջին 12 տուն հայ բնակիչ։


== Պատմամշակութային կառույցներ ==
Գյուղն ուներ Ս․ Ստեփանոս անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բեթհովենի համերգը

«Բեթհովենի համերգը» (ռուս.՝ «Концерт Бетховена»), խորհրդային մանկական գեղարվեստական ֆիլմ։


== Սյուժե ==
Ֆիլմի գլխավոր հերոսները երաժշտական տաղանդ ունեցող երկու պատանի տղաներ են՝ Յանկա Մալևիչը և Վլադիկ Կորսակը Բելառուսից։ Յանկայի հայրը, որը երաժշտական մանկավարժ է, նրանց սովորեցնում է ջութակի նվագել և պատրաստվում է համամիութենական երաժշտական մրցույթի, որը պետք է տեղի ունենա Մոսկվայում։ Մի անգամ տղաները խաղում են, և Յանկան վնասում է ձեռքը. նա այլևս չէր կարող ջութակ նվագել։ Պրոֆեսորը, բարկանալով և՛ որդու, և՛ նրա ընկերոջ՝ իր երկրորդ աշակերտի վրա, դադարեցնում է նրանց հետ պարապմունքները։ Բայց նրանք չեն հանձնվում և սկսում են մեծահասակներից գաղտնի միասին պարապել։ Վլադիկը երաժշտություն է գրում, իսկ Յանկան, մեծ ցավ զգալով, շարունակում է ջութակ նվագել։ Տղաները ինքնուրույն գնում են մրցույթի, և այստեղ տեղի է ունենում անկանխատեսելին․ ընտրական հանձնաժողովը թույլ չի տալիս Վլադիկին մասնակցել՝ նրան համարելով վատ պատրաստված։ Բայց նրա ընկեր Յանկան, որին թույլ են տալիս մասնակցել մրցույթին, կատարում է Վլադիկի գրած ստեղծագործությունը և այնքան հաջող է նվագում, որ դառնում է մրցանակակիր, իսկ Վլադիկը՝ երաժշտության հեղինակը՝ կոմպոզիտորը՝ դառնում է դափնեկիր։ Այդպիսով  երիտասարդ պիոներներն իրենց հաստատակամությամբ ու բարեկամությամբ հաղթում են և անախորժ հանգամանքներին, և ծնողների անվստահությանը։
Հատուկ ֆիլմի համար գրվել է հետագայում հայտնի դարձած «Эх, хорошо в стране советской жить!» երգը։


== Դերերում ==


== Նկարահանող խումբ ==
Սցենարի հեղինակ՝ Բորիս Ստարշև (Պխոր)
Ռեժիսորներ՝ Վլադիմիր Շմիդտգոֆ, Միխայիլ Գավրոնսկի
Օպերատորներ՝ Վ. Գորելիկ, Ա. Ռոգովսկի, Լ. Ֆունշտեյն
Կոմպոզիտոր՝ Իսահակ Դունաևսկի
Արվեստագետներ՝ Վիկտոր Սավոստին, Վ. Պերվունին


== Ֆիլմում ==
Թողարկման ամսաթիվը՝ 23 մարտի, 1937 թվական։
Տաղանդավոր ջութակահար տղայի դերի համար հրավիրվել է այն ժամանակ 10-ամյա երաժիշտ Մարկ Տայմանովը, որը հետագայում դարձել է հայտնի դաշնակահար ու շախմատիստ։ Ֆիլմում նրա խաղընկերներն են եղել ոչ միայն դրամատիկ դերասաններ էին, այլև իսկական երաժիշտներ։ Ֆիլմում նկարահանվել է հայտնի ջութակահար Միրոն Պոլյակինը, որն այն ժամանակ եղել է Մոսկվայի կոնսերվատորիայի պրոֆեսոր։
Ֆիլմը մեծ հաջողություն է ունեցել և ցուցադրվել է արտերկրում։ Ինտորգկինոյի տվյալներով՝ նրա դրամարկղային հավաքները, այդ թվում՝ արտարժութային, հավասար են եղել «Չապաև» ֆիլմից ստացված հավաքներին, որը ճանաչվել է դրամարկղի ռեկորդակիրներից մեկը։
Վեց շաբաթվա ընթացքում «Բեթհովենի համերգը» ֆիլմը անշլագով ցուցադրվել է Բրոդվեյում (Նյու Յորք, ԱՄՆ)։
Ֆիլմն արժանացել է պատվավոր դիպլոմի Փարիզում անցկացված Համաշխարհային ցուցահանդեսում (Ֆրանսիա, 1937 թվական)։


== Ծանոթագրություններ ==


== Արտաքին հղումներ ==
Концерт Бетховена
Концерт Бетховена
Թբիլիսոբա

Թբիլիսոբա (վրաց.՝ თბილისობა), ամենամյա համաժողովրդական տոն, որը նվիրված է բերքահավաքին և Թբիլիսի քաղաքին։ Տոնվում է Վրաստանի մայրաքաղաք Թբիլիսիում, հոկտեմբերի վերջի հանգստյան օրը։ 2011 թվականից Թբիլիսիում այս տոնը տոնում միայն հոկտեմբերի 7-ին, 8-ին և 9-ին։ Տոնակատարության ժամանակ քաղաքում կազմակերպվում են տոնավաճառներ, երթեր, համերգներ և սպորտային միջոցառումներ։ Տեղի է ունենում արվեստի և սպորտի հայտնի գործիչներին «Թբիլիսիի պատվավոր քաղաքացի» կոչման շնորհում։
Տոնը առաջին անգամ կայացել է 1979 թվականի հոկտեմբերի 28-ին, և այդ ժամանակից տոնվում է ամեն տարի, բացառությամբ 1990-ական թվականների սկզբի քաղաքական անկայուն տարիներին։
2010 թվականի սկզբից որոշ նախկին ԽՍՀՄ երկրներում սկսել են տոնել, որպես Վրաստանի մշակույթի օրեր։ Մոսկվայում այդ օրը տոնվում է ամեն տարի անընդմեջ, սկսած 2010 թվականից։


== Ծանոթագրություններ ==
Էվելինա Շահիրյան

Էվելինա Վանիկի Շահիրյան  (հունիսի 13, 1941(1941-06-13), Լենինական, Հայկական ԽՍՀ, ԽՍՀՄ), հայ դերասանուհի, Հայաստանի վաստակավոր արտիստ (2003)։


== Կենսագրություն ==
1960-1961 թվականներին աշխատել է հեռուստատեսությունում՝ որպես հաղորդավար։ 1969 թվականին ավարտել է Հայֆիլմի կինոդերասանի ստուդիան։ 1969 թվականից՝ Երևանի դրամատիկական թատրոնի դերասանուհի։
Վարել է մի շարք մանկական և երաժշտական հեռուստահաղորդումներ։


== Դերերը թատրոնում ==
Եվա՝ «Աստվածային կատակերգություն»
Վարդուկ՝ «Սեր և ծիծաղ»
Վալանտին՝ «Ուղևորն առանց ծանրոցի»
Էլեոնորա՝ «Մսյո Ամիլկար»
«Երբ երգում են սոխակները»,
«Մկան թակարդ»
«Հետադարձ կապ»
«Պիկ ժամ»
«Համլետ»
«Մամա միա»
«Սեր և ծիծաղ»
«Չաո»
«Անվերջ վերադարձ»
«Ցիանակալիում… կաթով, կամ առանց կաթի»
«Տիկնայք և պարոնայք»


== Դերերը կինոյում ==
1967 - «Կարինե»
1980 - «Կտոր մը երկինք»
2009 - «Սպանված աղավնի»
2010 - «Արտիստը»
2010 - «Խաչագողի հիշատակարանը»


=== Հեռուստասերիալներ ===
«Ընտրյալները»
2019 «Անավարտ երազ»
2019 «Վերջին ուսուցիչը»
2019-2021 «Երկուսով»
2021 «Կորած օրագիրը»
2022 «Հատուկ դասարան»


== Պարգևներ և կոչումներ ==
Հայաստանի վաստակավոր արտիստ, 2003
ՀԹԳՄ «Արտավազդ» ամենամյա թատերական մրցանակ, 2011
«Հակոբ Մեղապարտ» մեդալ, 2011
Հայաստանի մշակույթի նախարարության ոսկե մեդալ, 2011
Հայաստանի ԱԺ ոսկե մեդալ, 2012
Մովսես Խորենացու մեդալ, 2014
Հայաստանի մշակույթի նախարարության «Գրիգոր Նարեկացի» հուշամեդալ, 2016


== Ծանոթագրություններ ==


== Արտաքին հղումներ ==
Էվելինա Շահիրյան - Երևանի Դրամատիկական Թատրոն
Էվելինա Շահիրյան
Էվելինա Շահիրյանի վարդագույն քաղաքը
Օրթաքյոյ մզկիթ

Օրթաքյոյ մզկիթ (թուրքերեն՝ Ortaköy Camii), պաշտոնապես՝ Büyük Mecidiye Camii՝ Մեծ Մեջիդիյե մզկիթ, սուլթան Աբդուլ Մեջիդի օրոք կառուցված մզկիթ Ստամբուլի Բեշիկթաշ շրջանում: Գտնվում է Օրթաքյոյի հրապարակի մոտ: Մզկիթը Ստամբուլի և Բոսֆորի տեսարժան վայրերից մեկն է:


== Պատմություն ==
Մինչ Օրթաքյոյի մզկիթը կառուցումը, դրա տեղանքում եղել է մեկ այլ մզկիթ, որը կառուցվել էր մեզ վեզիր Իբրահիմ փաշայի խորթ որդու կողմից: Մզկիթը կառուցվել էր 1721 թվականին, սակայն ավերվել է Պատրոն Հալիլի ապստամբության ժամանակ: Օրթաքյոյի մզկիթը, որը տեղակայված է նախորդ մզկիթի տեղում, կառուցվել է օսմանյան սուլթան Աբդուլ Մեջիդի հրամանով 1853- 1856 թվականներին: Մզկիթի ճարտարապետները եղել են հայազգի ճարտարապետներ Կարապետ Ամիրա Բալյանը և Նիկողոս Բալյանը: Վերջիններս համարվում են նաև Դոլմաբահչե պալատի և Դոլմաբահչե մզկիթի ճարտարապետները:


== Առանձնահատկություններ ==
Մզկիթը ունի երկու մինարեթներ, որոնք կառուցված են սպիտակ մարմարյա սալաքարերից, որոնցից յուրաքանչյուրը ունի առանձին պատշգամբ: Ինչպես մնացած բոլոր մզկիթները, որոնք կառուցվել են Աբդուլ Մեջիդի օրոք Օրթաքյոյի մզկիթն էլ բաղկացած է երկու մասից՝ հարեմից և սուլթանի անձնական կեցավայրից: Այս միագմբեթ մզկիթը ներքին հատվածը պատված է վարդագույն խճանկարներով: Բարձր և լայն պատուհաններից ներթափանցում է արևային լույսը և խճանկարի գույները արտացոլում են Բոսֆորի ջրերի երանգները: Աղոթարանը կառուցված է մարմարից և ավելացված է խճանկարներով, իսկ ամբիոնի մարմարը իր հերթին պատված է ծիրանաքարով:


== Ծանոթագրություններ ==


== Արտաքին հղումներ ==
Բրիքվիլ

Բրիքվիլ (ֆր.՝ Bricqueville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 134 մարդ, բնակչության խտությունը` 20.00 մարդ/կմ²։ Բնակավայրը զբաղեցնում է 6.7 կմ² տարածք։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 99 աշխատունակ (15-64 տարեկան) բնակիչ, որոնցից ակտիվ էին 79-ը, իսկ ոչ ակտիվները` 20։ Ակտիվության ցուցանիշը կազմում է 79,8 %։ 79 աշխատունակ մարդկանցից աշխատել է 74 անձ (39 տղամարդ և 35 կին)։ Գործազուրկ են եղել 5 անձ (4 տղամարդ և 1 կին)։ 20 անաշխատունակներից 1-ը եղել են աշակերտներ կամ ուսանողներ, 9-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վիդերօղլու

Վիդերօղլու, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ժողովածու (2036)

Ժողովածու (2036), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2036 թվի տակ։ Ձեռագիրը գրվել է 17֊րդ դարում Սարգիս գրչի կողմից։ Գրված է թղթի վրա, որը ունի 16X10,5սմ չափս։ Ձեռագիրը կազմված է 285 թերթից։ Գրված է միասյուն, նոտրգրով։ Կազմը` լաթապատ ստվարաթուղթ։ Հիշատակարաններ՝ 46բ, 210բ և այլուր։


== Բովանդակություն ==
Պատչէնք տոմարի (Ագարիա Ջուղայեցի, Ան․ Շիրակացի)։
Յակ․ Ղրիմեցւոյ Մեկնութիւն տոմարի, Յաղագս տոմարական մակացութեան։
Հարցումն Գէորգայ և պատասխանի Յակ․ Ղրիմեցւոյ։
ՀԲ լեզուք։
Առ․ Սիւնեցւոյ Վասն աստեղաց և կենդանակերպից։ Վասն վեցից սահմանաց իմաստասիրութեան։
Տոմար։
Նշանացոյց տարւոյ։
Դարագլուխք


== Ծանոթագրություններ ==
Ալինա Կուկուշկինա

Ալինա Կուկուշինա (ռուս.՝ Алина Ильинична Кукушкина, սեպտեմբերի 26, 2001(2001-09-26), Մոսկվա, Ռուսաստան), ռուս կրկնօրինակող և հնչյունավորող դերասանուհի, ով հայտնի է «Մաշան և Արջը» մուլտիպլիկացիայի գլխավոր՝ Մաշայի կերպարի հնչյունավորմամբ։


== Կենսագրություն ==
2008 թվականին «Մաշան և Արջը» նախագծի հնչյունավորման համար ռեժիսորները երեխաներին հրավիրեցին կինոստուդիա։ Նախքան Ալինան, Մաշայի դերի համար հրավիրված էին միայն մեծահասակ աղջիկներ և մեծահասակ դերասաններ։ Աղջիկը ոչ միայն նման էր հերոսուհուն, այլև նրա ձայնը դուր եկավ ռեժիսոր Օլեգ Կուզովկովին և նա բնավորությամբ մոտ էր կերպարին։ Նա ընտրվեց առաջին սերիայի համար, բայց ի վերջո հանդես եկավ երկու եթերաշրջաններում։
Նոր շարքի ձայնագրությունը տեղի է ունեցել ամիսը մեկ կամ երկու անգամ, տևել է 3-4 ժամ և չի ազդել նրա ուսման վրա։ Ալինան չէր կարողանում ծիծաղել․ սա առաջին շարքի գործող ձայնի հիմնական խնդիրն էր։ Դա լուծվեց նրանով, որ մայրը խուտուտ տվեց նրան և աղջկա ծիծաղը ձայնագրեցին։ Ձայնագրման փորձի ձեռք բերումից հետո մեկ սերիայի ձայնագրումը կատարվում էր կես ժամվա ընթացքում։
Մոտ երեսուն սերիա դերասանուհին կերպարը հնչյունավորել է իր ձայնով, սակայն սերիալի երկրորդ մասում դերասնուհու հասունացման պատճառով ռեժիսորները ստիպված են եղել կեղծել նրա ձայնը։ Վադիմ Ջուկի և Դենիս Չերվյացովի մուլտֆիլի համար գրված երգերը կատարում է Ալինան։ 2015 թվականին նա մուլտֆիլմում հնչյունավորել է գլխավոր հերոսի քրոջ՝ Դաշայի կերպարը՝ օգնելով Մաշայի կերպարը հնչունավորող դերասանուհուն։
Իր վաստակած առաջին գումարը ծախսել է շուն ձեռք բերել նպատակով։
Ալինայի ձայնը գրավվեց Ինդոնեզիայի հանդիսատեսի ուշադրությունը, մասնավոր հեռուստաալիքներից մեկում սերիալի ցուցադրումից հետո։ Մուլտֆիլմը ցուցադրվեց ավելի քան 40 երկրներում և թարգմանվեց օտար լեզուներով և կտրուկ բարձրացավ մուլտֆիլմի վարկանիշը, ինչից հետո Ալինան հրավերներ էր ստանում արտերկրից, որտեղ նա երգում և հարցազրույցներ էր տալիս լրագրողներին։ Նա այցելել է Գերմանիա, Վրաստան, Ադրբեջան, Բելառուս։
2010 թվականին Universal Studios կինոընկերության արտադրողների խնդրանքով Ալինան ռուսերեն կրկնօրինակեց «Անճոռնի ես» մուլտֆիլմի հերոս Ագնեսի կերպարը։ 2011 թվականին նա վարել է Մոսկվայի «Սլավյանսկի բազար» երաժշտական մրցույթը և ներկայացրել է «Մաշան և Արջը» մուլտֆիլմը։ Ռուսաստանի գիտության և տեխնոլոգիաների ակադեմիայի Կրասնոգորսկի մասնաճյուղում «Ընդհանուր թելադրանք» ակցիայի հաղորդավարն էր։


== Ֆիլմագրություն ==
Մաշան և Արջը, 2009 — 2015 - Մաշա, Դաշա, քարանձավային Մաշա, Սաշա
Հեքիաթային մեքենաներ, 2014 - Մաշա
23:55. Լավ մեկնարկ, 2015 - փոքր դուստրը


== Կրկնօրինակում ==
Անճոռնի ես, 2010 - Ագնես
Երազների տուն, 2011 - Դի Դի Էյթթոն
Ցանկանում եմ, ինչպես դու, 2011 - Կարա Լոկվուդ


== Ծանոթագրություններ ==
Սու (Սոմի գավառ)

Սու (ֆր.՝ Soues), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 118 մարդ, բնակչության խտությունը` 13.66 մարդ/կմ²։ Բնակավայրը զբաղեցնում է 8.64 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 19 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 99 աշխատունակ (15-64 տարեկան)  բնակիչ, որոնցից ակտիվ էին 78-ը, իսկ ոչ ակտիվները` 21։ Ակտիվության ցուցանիշը կազմում է 78,8 %։ 78 աշխատունակ մարդկանցից աշխատել է 73 անձ (41 տղամարդ և 32 կին)։ Գործազուրկ են եղել 5 անձ (2 տղամարդ և 3 կին)։ 21 անաշխատունակներից 9-ը եղել են աշակերտներ կամ ուսանողներ, 8-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զաինա Յազիգի

Զաինա Յազիգի (արաբերեն։ زينة يازجي, ապրիլի 2, 1970(1970-04-02), Լաթակիա, Սիրիա), սիրիացի լրագրող, լրատվական գործակալության լրագրող և նորությունների հեռուստատեսության հաղորդավարուհի։


== Կարիերա ==
Յազիգին անգլիական գրականության ոլորտում բակալավրի կոչում է ստացել Տիշրինի համալսարանում, իսկ լրագրողի մասնագիտություն՝ Բեյրութի ամերիկյան համալսարանում։
Նա սկսել է աշխատել Ռոյթերսում, ապա Բեյրութի Ասսոշեյթեդ պրեսում։ Այնուհետև Սիրիայում նա դարձավ CNBC-ի լրագրող։ Նա ավելի ուշ լքել է սիրիական հեռուստատեսությունը։ Նա Ալ-Արաբիայի ղեկավարն է։ Ապա Զաինան ներկայացնում է իր ամենշաբաթյա քաղաքական ծրագիրը՝ Թահթա Ալ-Դաուն (լույսի տակ, Ալ-Արաբիա)։
Յազիգին 2013 թվականին Արաբ գործարարներ ամսագրում ներառվել է որպես 100 ամենաազդեցիկ արաբ կին։


== Անձնական կյանք ==
Նա ամուսնացել է Սիրիացի դերասան Աբեդ Ֆաեդի հետ։ Նրանք ունեն մեկ դուստր՝ Ռաուլան, և մեկ որդի՝ Տայիմը։


== Ծանոթագրություններ ==


== Արտաքին հղումներ ==
Զաինա Յազիգիի ֆեյսբուքյան պաշտոնական էջ